Diari Oficial de la Generalitat Valenciana


Sumari del DOGV 3562, del 17-08-1999 (1999/7148)

Ordre de 22 de juliol de 1999, de la Conselleria de Cultura, Educació i Ciència, per la qual es crea la Secció d'Educació Secundària Obligatòria a Turís.
---------------------------------------------------------------------------------------------------------------------------------------------------------

### Dades del document

Número de DOGV
:   3562

Data del DOGV
:   17-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7148


Data del document
:   22-07-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Turís

Ordre de 22 de juliol de 1999, de la Conselleria de Cultura, Educació i Ciència, per la qual es crea la Secció d'Educació Secundària Obligatòria a Turís. [1999/7148]
  
La disposició addicional huitena del Reglament Orgànic i Funcional dels Instituts d'Educació Secundària, aprovat pel Decret 234/97, de 2 de setembre, del Govern Valencià, (DOGV de 8-9-97) configura les seccions d'Educació Secundària Obligatòria com a centres dependents d'un institut d'Educació Secundària i faculta la Conselleria de Cultura, Educació i Ciència per a la creació i supressió de dits centres.
  
L'Ordre de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, regula les seccions dels instituts d'Educació Secundària.
  
La Dirección Territorial de Cultura i Educació de València ha efectuat proposta de creació d'una secció a Turís per a escolaritzar l'alumnat d'Educació Secundària Obligatòria.
  
L'Ajuntament de la citada localitat, en sessions plenàries celebrades el 26 de febrer de 1998 i 28 de gener de 1999, ha emés informe favorable respecte a la creació del citat centre docent i ha cedit un edifici municipal per a la seua instal·lació.
  
En virtut d'això i, fent ús de les competències que m'atorga l'article 35 de la Llei 5/1983, del Govern Valencià,
  
ORDENE
  
Primer
  
Es crea, dependent de l'Institut d'Educació Secundària de Buñol, codi 02392175, el següent centre docent:
  
Província: València
  
Localitat: Turís
  
Denominació: Secció de l'Institut d'Educació Secundària de Buñol, a Turís
  
Codi: 55543102
  
Domicili: C. Vicent Montesinos, núm. 8
  
Composició: 8 unitats d'Educació Secundària Obligatòria
  
Capacitat:: 240 llocs escolars
  
Segon
  
1. El centre iniciarà les seues activitats en el curs acadèmic 1999/2000 i oferirà matrícula per a cursar primer, segon i tercer d'Educació Secundària Obligatòria.
  
2. En el curs 1999/00 oferirà el primer i segon cicle d'Educació Secundària Obligatòria.
  
3. El centre impartirà els següents programes d'educació bilingüe: el Programa d'Ensenyament en Valencià (PEV) i el Programa d'Incorporació Progressiva (PIP).
  
Tercer
  
El director territorial de Cultura i Educació de València nomenarà l'equip directiu del centre, conformement a allò establit en l'Ordre de 31 de juliol de 1998, de la Conselleria de Cultura Educació i Ciència per la qual es regulen les Seccions dels Instituts d'Educació Secundària de la Comunitat Valenciana, (DOGV de 20.08.98).
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, a més a més de dotar-lo de l'equipament i material didàctic necessaris. A tal efecte la Direcció Territorial de Cultura i Educació efectuarà l'oportuna i raonada proposta.
  
Quinto
  
La Dirección General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta ordre.
  
Disposició addicional
  
El que s'establix en esta disposició s'inscriurà en el Registre de Centres Docents de la Generalitat Valenciana.
  
Disposicions finals
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò disposat en la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, sels seus efectes s'entenen referits al dia 1 de juliol de 1999.
  
València, 22 de juliol de 1999
  
El conseller de Cultura, Educació i Ciència